Document ID: 32002R1614

Uredba Komisije (ES) št. 1614/2002
z dne 6. septembra 2002
o prilagoditvi Uredbe Sveta (ES, Euratom) št. 58/97 gospodarskemu in tehničnemu razvoju ter o spremembi Uredb Komisije (ES) št. 2700/98, (ES) št. 2701/98 in (ES) št. 2702/98
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES, Euratom) št. 58/97 z dne 20. decembra 1996 o strukturni statistiki podjetij [1], kakor je bila spremenjena z Uredbo (ES, Euratom) št. 410/98 [2], in zlasti člena 12(i), (ii), (iii), (vii) in (viii) Uredbe,
ob upoštevanju naslednjega:
(1) Treba je redno posodabljati sezname spremenljivk, določenih v Uredbi (ES, Euratom) št. 58/97, in zahtevane ravni členitve, da bi upoštevali spreminjajoče se potrebe zaradi gospodarskega razvoja.
(2) Določbe Uredbe (ES, Euratom) št. 58/97 o zbiranju in statistični obdelavi podatkov ter o obdelavi in posredovanju rezultatov bi bilo treba prilagoditi gospodarskemu in tehničnemu razvoju.
(3) Z dodajanjem nekaterih pomembnih spremenljivk in črtanjem drugih spremenljivk, katerih zbiranje je težko in drago, bi se moralo izboljšati ravnovesje med sektorskimi statistikami, še zlasti med sektorjema industrije in storitev.
(4) Poleg tega je primerno, da se Uredbi Komisije (ES) št. 2700/98 z dne 17. decembra 1998 o opredelitvah spremenljivk strukturne statistike podjetij [3] dodajo nekatere nove opredelitve in da se v navedeni uredbi črtajo ali spremenijo nekatere obstoječe opredelitve, da se poveča njihova ustreznost glede na zadevne dejavnosti.
(5) Z zmanjšanjem ravni členitve serij po velikostnih razredih, predvidene z Uredbo Komisije (ES) št. 2701/98 z dne 17. decembra 1998 o serijah podatkov, predloženih za strukturno statistiko podjetij [4], bi se moralo zmanjšati statistično breme in izboljšati kakovost posredovanih statistik.
(6) Tehnični format podatkov za prihodnja leta, določen z Uredbo Komisije (ES) št. 2702/98 z dne 17. decembra 1998 o tehničnem formatu za posredovanje strukturnih statistik podjetij [5], bi bilo treba prilagoditi, da se olajša takšno posredovanje.
(7) Uredbe (ES) št. 2700/98, (ES) št. 2701/98 in (ES) št. 2702/98 bi bilo zato treba ustrezno spremeniti.
(8) Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Uredba (ES, Euratom) št. 58/97 se v skladu s Prilogo I k tej uredbi prilagodi gospodarskemu in tehničnemu razvoju.
Člen 2
Priloga k Uredbi (ES) št. 2700/98 se spremeni v skladu s Prilogo II k tej uredbi.
Člen 3
Priloga k Uredbi (ES) št. 2701/98 se spremeni v skladu s Prilogo III k tej uredbi.
Člen 4
Priloga k Uredbi (ES) št. 2702/98 se spremeni v skladu s Prilogo IV k tej uredbi.
Člen 5
Ta uredba začne veljati 20. dan po objavi v Uradnem listu Evropskih skupnosti.
Ta uredba se uporablja za podatke za referenčno leto 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. septembra 2002

Labels: 7
4
19